als_Latn dik_Latn tur_Latn
Samsung prezantoi sot zyrtarisht telefonin Galaxy Grand Prime në Indi. Ajo zbuloi gjithashtu çmimin e tij dhe datën e daljes në treg. Telefoni do të dalë në treg nga fundi i javës dhe do të kushtojë 280 dollarë.
Telefoni Galaxy Grand Prime përmban procesorin Snapdragon 400 me katër bërthama Cortex-A7 CPU me shpejtësi 1.2GHz dhe 1GB RAM. Ai ka gjithashtu edhe 8GB hapësirë të brendshme, e cila mund të zgjerohet deri në 64GB nëpërmjet kartës microSD. Në anën ballore ka ekranin 5 inç LCD me rezolucion QuadHD 960×540 pikselë.
Ky telefon inteligjent me dy vende për karta SIM do të operojë me sistemin Android 4.4 KitKat, dhe vjen me kamera për selfie 5 megapikselë. Në anën e pasme ka një kamera 8 megapikselë me blic LED, e aftë për të regjistruar video me rezolucion 1080 pikselë. Ka gjithashtu edhe bateri me kapacitet 2,600mAh.
Përmasat e telefonit janë 144.8 x 72.1 x 8.6 mm dhe peshon 156 gramë. Ai do të ofrohet në ngjyrë të bardhë dhe të zezë.
(Herë të lexuara: 241)
als_Latn als_Latn als_Latn als_Latn als_Latn